Home Fan items Kerst Ajax-kerstmok kerstboom
Unieke Ajax mok met kerstboom design en de tekst: We wish you a Merry Christmas. Exclusief .. Lees meer Saint Petersburg Joico in Saint Petersburg, FL. Find a local Joico.
Beauty Seeker / FL / Saint Petersburg / Joico
Saint Petersburg Joico
Joico in the Saint Petersburg, FL area. Kieran Read, die All Black-kaptein, protesteer by die skeidsregter J&#233;r&#244;me Garc&#232;s in ’n onlangse toets teen die Wallabies. Garc&#232;s is ook die blaser in Saterdag se groot W&#234;reldbeker-toets tussen Nieu-Seeland en die Springbokke. Foto: Getty Images.
Die Springbok-kamp pleit vir gelyke behandeling deur die Fransman Jérôme Garcès wanneer hy 50/50-beslissings in Saterdag se Wêreldbeker-groepwedstryd teen die All Blacks in Jokohama moet maak.
Mzwandile Stick het dit nie in soveel woorde gesê nie, maar sterk daarop gesinspeel dat wedstrydbeamptes nie die All Blacks in die Wêreldbeker moet voortrek nie.
“As jy na die afgelope drie toetse tussen die Bokke en die All Blacks kyk, het ons hulle in 2018 met twee punte (36-34) in Wellington geklop. Hulle het ons daarna met twee punte (32-30) in Pretoria gewen en vanjaar se toets in Wellington was gelykop (16-16),” het Stick, ’n hulpafrigter van die Bokke, gesê.
“In die vorige Wêreldbeker-toernooie het die All Blacks sake oorheers. Hulle beklee wel nog die tweede plek op die wêreldranglys en is een van die wêreld se bestes, maar as jy na die wêreldranglys kyk, kan enige van die vyf boonste spanne op ’n goeie dag die Wêreldbeker wen.
“Hopelik sal die wedstrydbeamptes die wedstryd respekteer, want dinge is nou baie gelyk tussen die spanne.”
Trevor Nyakane se linkerknie is steeds stewig verbind, maar hy het aanvanklik saam met sy spanmaats opgewarm voordat die media die velde van die Japanse klubspan, die Shining Arcs, moes verlaat. pic.twitter.com/DVaP1Rk9Wx
Stick het die onlangse Wêreldbeker-losmakers tussen Engeland en Wallis as ’n voorbeeld in Maandagoggend se nuuskonferensie in die Bokke se hotel langs Tokio se Walt Disney-oord gebruik om te verduidelik hoe gelykop sake tussen die toplande is.
“Toe Engeland tuis gespeel het, het hy Wallis geklop. Hy kon egter nie dieselfde uitslag in Cardiff behaal nie.
“Ek dink dis ’n ongelooflike opbou vir die Wêreldbeker. Hopelik sal die wedstrydbeamptes alle spanne gelyke behandeling gee en die spel en ondersteuners respekteer wat opgewonde oor die Wêreldbeker is.”
Mzwandile Stick, die Springbok-hulpafrigter, op die oefenveld in Japan. Foto: Gallo Images
Garcès sal Saterdag deur sy landgenoot Romain Poite en Engeland se Karl Dickson as assistent-skeidsregters bygestaan word. Engeland se Graham Hughes is die televisie-skeidsregter.
Die Bokke besef klein dinge soos die wip van die bal en 50/50-beslissings sal ’n groot sê in Saterdag se toets hê, wat heel moontlik in reën kan plaasvind.
Stick meen die Bokke is reg vir die uitdaging.
“Dit gaan ’n taai een wees, maar ons het die harde werk ingesit. Ons afrigters en spelers is op dieselfde golflengte wat ons in die Wêreldbeker wil bereik.
“Ons is opgewonde oor die uitdaging.”
* Onsekerheid bestaan intussen nog of die stut Trevor Nyakane vir Saterdag se toets oorweeg sal word. Hy het vandag aan die Bokke se oefening deelgeneem en voluit gehardloop, sonder enige oënskynlike ongerief. Hy het sy knie in die opwarmingswedstryd teen Japan beseer. R
Rassie Erasmus kondig Woensdag sy span aan.
Pieter-Steph du Toit praat vanoggend tydens die Bokke se nuuskonferensie in hul spanhotel net langs Tokio Disneyland met hoë lof van die All Blacks se agttal. pic.twitter.com/ESZeQqcG8T
Handré Pollard en Damian de Allende werk aan hul kombinasie voor die Bokke se oefening op die Japanse klubspan, die Shining Arcs, se velde begin. pic.twitter.com/ml8Wid7xe2
* Hendrik Cronjé is saam met die Springbokke in Japan om vir Netwerk24 verslag oor die Wêreldbeker-toernooi te doen.